
6.172 din  21 noiembrie 2025
REFERAT DE APROBARE

la proiectul de hotărâre pentru completarea organigramei comunei Vulcana-Băi 

prin înființarea unui post de consilier școlar/logoped, în vederea executării proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, pe perioada implementării acestuia
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare completarea organigramei comunei Vulcana-Băi prin înființarea unui post de consilier școlar/logoped, în vederea executării proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, pe perioada implementării acestuia.
Sediul materiei privind această capacitate a Consiliului Local îl reprezintă:
a)
art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 129 alin. (1), alin. (2) lit. a) coroborat cu alin. (3) lit. c), raportate la cele ale art. 155 alin. (5) lit. e), art. 197 alin. (1), (2), (4) și (5), art. 198 alin. (1) și art. 199 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

b)
art. 1 din Legea nr. 53/2003 - Codul muncii, republicat, cu modificările și completările ulterioare;

c)
art. 16 alin. (10), alin. (101) (103) (106) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;

d)
art. 1 – 3 din anexa la Hotărârea Guvernului nr. 243/2003 pentru aprobarea Regulamentului-cadru privind criteriile pe baza cărora se stabilește procentul de majorare salarială pentru persoanele prevăzute la art. 16 alin. (1) și (2) din Legea-cadru nr. 153/2017 privind salarizarea personalului plătit din fonduri publice, precum și condițiile de înființare a posturilor în afara organigramei în cadrul instituțiilor și/sau autorităților publice care implementează proiecte finanțate din fonduri europene nerambursabile și/sau prin Mecanismul de redresare și reziliență;  

e)
art. 3 alin. (1) și art. 4 din Ordonanța de urgență a Guvernului nr. 48/2005 pentru reglementarea unor măsuri privind numărul de posturi și cheltuielile de personal în sectorul bugetar, aprobată prin Legea nr. 367/2005, cu modificările ulterioare;

f)
pct. 4 din anexa la Ordonanța de urgență a Guvernului nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, aprobată cu modificări și completări prin Legea nr. 13/2011, cu modificările ulterioare;

g) Hotărârii Consiliului Local nr. 31 din 28 aprilie 2025 privind stabilirea de măsuri pentru punerea în aplicare a comunicării Prefectului Județului Dâmbovița transmisă sub numărul 14.690 din 15 aprilie 2025 privind numărul maxim de posturi pentru anul 2025;

h) Ghidului Solicitantului – Condiții Specifice „Sprijinirea comunităților rurale fără acces sau cu acces limitat la serviciile sociale”;

i) Ghidului orientativ de recrutare și angajare a membrilor echipei comunitare integrate de către unitățile administrativ teritoriale care sunt selectate: asistenți sociali/tehnicieni asistență socială, asistenți medicali comunitari/mediatori sanitari, consilieri școlari/mediatori școlari;

j) Hotărârii Consiliului Local nr. 23 din 20 martie 2025 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”;

k) Dispoziției primarului nr. 350 din 29 octombrie 2025 privind desemnarea persoanelor în Echipa Comunitară Integrată din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395.
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului resurse umane, din aparatul de specialitate al primarului comunei în vederea analizării şi întocmirii raportului de specialitate şi  Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei pentru întocmirea raportului de avizare. 
Pentru a veni în sprijinul serviciilor publice de asistență socială de la nivelul comunităților, în vederea implementării serviciilor comunitare integrate pentru combaterea sărăciei și a excluziunii sociale, Ministerul Muncii, Familiei, Tineretului și Solidarității Sociale a dezvoltat proiectul „Furnizare de servicii integrate în comunităţile rurale – facilitarea accesului persoanelor vulnerabile la servicii de bază eficiente şi de calitate”, PIDS/586/PO4/339395, implementat în parteneriat cu Ministerul Educației și Cercetării (MEC), Ministerul Sănătății (MS) și cu Agenția Națională pentru Plăți și Inspecție Socială (ANPIS). 
Proiectul urmărește creșterea incluziunii sociale și reducerea sărăciei prin dezvoltarea serviciilor comunitare integrate în 2.000 de comunități din mediul rural, selectate din cele 41 de județe situate în regiunile: București-Ilfov, Sud-Muntenia, Sud-Vest Oltenia, Sud-Est, Centru, Nord-Est, Nord-Vest, Vest, cu excepția municipiului București, fiind susținut financiar din Fondul Social European Plus, prin Programul Incluziune și Demnitate Socială 2021-2027, pe o perioadă de 60 luni (ianuarie 2025-decembrie 2029).
Comuna Vulcana-Băi a adoptat Hotărârea Consiliului Local privind aprobarea colaborării interinstituționale în cadrul proiectului și a desemnat membrii Echipei Comunitare Integrate (ECI). Potrivit metodologiei proiectului, în componența ECI este necesară includerea unui consilier școlar/logoped, rol esențial în identificarea, evaluarea și sprijinirea copiilor aflați în situații de vulnerabilitate educațională, precum și în facilitarea intervențiilor integrate (educație–sănătate–social).
În prezent, la nivelul comunei Vulcana-Băi nu există un post de consilier școlar dedicat activităților prevăzute în proiect – evaluări psihopedagogice, monitorizarea copiilor vulnerabili, intervenții integrate, suport pentru părinți, colaborare cu cadrele didactice și instituțiile școlare – necesită prezența unui specialist calificat.
Totodată, conform cerințelor proiectului, posturile necesare implementării la nivel local trebuie prevăzute în organigrama comunei pe durata implementării acestuia.
Cheltuielile salariale ale persoanei încadrate pe postul propus pentru înființare se suportă din titlul „cheltuieli pentru pachetele salariale ale membrilor echipelor comunitare integrate”.
Înființarea postului este justificată și din punct de vedere legal.
Potrivit pct. 4 din anexa la Ordonanța de urgență a Guvernului nr. 63/2010, autoritățile administrației publice locale pot modifica numărul de posturi din aparatul propriu și din instituțiile subordonate în vederea derulării proiectelor finanțate din fonduri externe nerambursabile, fără ca aceste posturi să fie luate în calcul la stabilirea numărului maxim de posturi permis pentru unitatea administrativ-teritorială.
Prin urmare, înființarea postului de consilier școlar/logoped, necesar implementării proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, este expres permisă de legislația în vigoare, neafectând limita maximă de personal prevăzută pentru comuna Vulcana-Băi.
Față de cele ce preced, ţinând seama de importanţa sa, vă rog să analizaţi şi să hotărâţi asupra proiectului pentru completarea organigramei comunei Vulcana-Băi prin înființarea unui post de consilier școlar/logoped, în vederea executării proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, pe perioada implementării acestuia, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condițiile legii. 
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

